
Kaikille niille, jotka uskaltavat unelmoida









Prologi




Aluksen pimeällä käytävällä kiilui kaksi pientä keltaista silmää. Kharfasgar vaelsi aluksen läpi. Sen ympärillä leijui mätänevän lihan lemu ja sen pitkistä torahampaista valui veripisaroita, jotka jättivät ohuen verivanan sen taakse. Kharfasgar haistoi hänet, se haistoi Siteen.





Kharfasgar laahusti eteenpäin aluksen pimeillä käytävillä ja sen pitkät karvaiset jalat nousivat vain vaivalloisesti maasta.


Kharfasgar pysähtyi harmaan kapselin eteen ja alkoi nuuhkia sitä. Löyhkä levisi sen sisältä, Kharfasgar rääkäisi ja iski pitkät kyntensä kapselin lasista läpi. Suuret ja terävät lasinsirut painautuivat sen mätänevään harmaaseen ihoon. Kharfasgar kirkui kivusta ja alkoi raivokkaasti hakkaamaan muita ympärillään olevia kapseleita. Kun sen raivo oli vihdoin laantunut, se katseli kapselissa makaavaa tyyntä nuorta miestä. Miehen kalpeita ja ilmeettömiä kasvoja kehystivät vaaleat tuuheat hiukset. Kharfasgar tunsi raivon nousevan sisällään, se oli valmis iskemään hampaansa miehen kurkkuun, mutta jokin esti sitä. Se katsoi miehen kasvoja ja jokin läikähti sen sisällä ja lopulta se alkoi ulista. Kharfasgar käpertyi lattialle ja alkoi raapimaan itseään voimakkaasti, aivan kuin se olisi yrittänyt päästä eroon jostakin kauheasta sisällään.


Kharfasgarin mieleen palasi hämäriä muistikuvia, laboratorio Maassa.


Kokeiluja, joita sillä oli tehty ja sen silmin näkemätön raivo, kun se oli päästetty vapaaksi. Se janosi kostoa, se halusi tappaa.


Kharfasgar lopetti itsensä raapimisen ja ulisi surkeasti, sitten se juoksi pois, ja vetäytyi alukseen pimeimpään kolkkaan. Kharfasgarin jäljessä aluksen lattialle levisi veripisaroita. Punaista verta. Ihmisen verta.









Luku 1.


Denma hätkähti hereille, hänellä oli ollut hirvittävä painajainen olennosta, joka oli vaellellut aluksessa. Hän ravisti päätään hämmentyneenä ja yritti muistella untaan, mutta omaksi pettymykseen, hän oli jo ehtinyt unohtaa suurimman osan unestaan.


Denma ajatteli ‘’Outoa, tavallisesti kryohorroksessa ei kuuluisi nähdä ollenkaan unia. ‘‘


Denma nousi ylös ja tarkasteli kapseliaan, kryokapselissa oli pitkiä raapimisjälkiä ja sen ympärille oli sadellut ohuita veripisaroita.


‘‘Kuka tekee tuollaisia jälkiä? ‘‘: Denma ihmetteli.


Muut matkustajat eivät onneksi kiinnittäneet huomiota tuhoutuneeseen kapseliin. Denma tarkasteli kapselia tarkemmin, kapselin lasi oli murtumaisillaan ja sen kyljessä ollut pieni näyttö oli hajonnut tuhansiin pieniin osiin.


Denma huokaisi ja ajatteli: ‘‘Turha sitä nyt on murehtia, luultavasti nuo naarmut olivat tuossa jo aikaisemmin, en vain huomannut niitä aluksi. ‘‘


Denma siirsi unen mielensä perukoille ja toivoi, että unohtaisi sen.


Syvällä sisimmässään, hän kuitenkin tiesi, että se oli jotakin aivan muuta.


Muutkin aluksen matkustajat alkoivat hiljalleen heräilemään kryounistaan. Kuten kaikki muutkin, Denmakin oli kaksi kuukautta sitten noussut suuren tähtienvälisen aluksen kryokapseliin. Ikkunasta Denma näki jo heidän määränpäänsä, Trappist-1 e:n. Se oli suurin planeetta Trappist-1 tähtijärjestelmässä.


Aluksen tekoäly kuulutti: ‘‘Kaikkia matkustajia pyydetään nyt poistumaan aluksesta. ‘‘


Denman huomasi kuinka hänen jalkojaan särki pitkän horrokseen jäljiltä. Hänen jalkansa tuntuivat raskailta, sillä aluksen keinotekoinen painovoima oli vielä kytkettynä, vaikka se pian telakoituisikin Trappist-1 e:tä kiertävän avaruusaseman kanssa. Sieltä lähtisi lopulta pieni laskeutumismoduuli, joka laskeutuisi turvallisesti Trappist-1 e:n pinnalle. Kävellessään kohti aluksen uloskäyntiä Denma pani merkille, kuinka paljon ihmisiä aluksessa oli, useampi tuhat varmasti. Muut matkustajat pakkailivat jo käsimatkatavaroitaan, mutta Denman ei tarvinnut ottaa mukaan yhtään mitään, sillä kaikki hänen tavaransa olivat ruumassa ja ne kuljetettaisiin myöhemmin hänen uudelle asunnolleen, se säästi häneltä suuren vaivan, sillä hän oli ottanut mukaansa suurimman osan kaikista tavaroistaan Marsissa. Kapean käytävän vieressä oli satoja kryokapseleita kasattu toinen toisensa päälle, jotta alukseen mahtuisi mahdollisimman paljon matkustajia.


Ilmalukko sihahti kuuluvasti, kun alus telakoitui Trappist-1 e:tä kiertävän avaruusaseman, pieni robotti kierteli ilmalukon edessä ja tarjosi matkustajille Edsaria, joka oli punaista ravintonestettä, joka korvasi ruoan ja veden. Se ihmeellistä, sillä vain yhdellä Edsar- annoksella pystyisi selviämään kokonaisen päivän.


Denmalla alkoi olla jano ja nälkä, joten hän joi lasin yhdellä kulauksella tyhjäksi. Heti sen jälkeen hän tunsi itsensä kylläiseksi. Omenanmaku levisi hänen suuhunsa. Hän käveli aseman porteista sisään ja asetti kätensä pienelle tunnistimelle, joka tarkasti hänen ranteessaan sijaitsevan mikrosirun kautta hänen henkilöllisyytensä.


Lyhyen tarkastuksen jälkeen hän astui avaruusasemalle, jolla tuhannet ihmiset odottivat tulevia ja lähteviä aluksia. Onneksi alus, jonka mukana hän laskeutuisi Trappist-1 e:lle lähtisi vasta muutaman tunnin päästä. Hän tunsi itsensä surulliseksi kävellessään asemaa pitkin kohti hänen omaa porttiaan, sillä hän oli lähtenyt Marsista jo yli kaksi kuukautta sitten.


Denma ajatteli: ‘‘Mitähän kaikkea minulta on ehtinyt mennä ohi? ‘‘


Hän oli matkannut koko ajan horroksessa. Siitä oli jo aikaa, kun alus oli lähtenyt Marsista, mutta hän ei ollut kryohorroksen ansiosta ikääntynyt päiväkään. Siitä oli nyt jo kolme vuotta, kun hän oli ostanut asunnon Trappist -1 e planeetalta, ja myynyt vanhan asuntonsa Marsista.


Hän mietti: ‘‘ Missähän minun perheeni nyt on? ‘‘ Hänen isänsä työskenteli Maapallolla lääkärinä ja äiti suunnitteli raketteja Marsissa. Denman isoveli Krax oli lähtenyt niin kuin Denmakin 20-vuotiaana Marsista. Krax oli päättänyt lähteä tutkimaan planeettoja, joilla voisi olla elämää.


Denma itse työskenteli tutkijana yrityksessä nimeltä SpaceLife, työssään hän tutki ja etsi ulkoavaruudesta älyllistä elämää.


Trappist 1 planeettakuntaan muutti aina vain enemmän ihmisiä, sillä siellä sijaitsi lukuisia elinkelpoisia planeettoja. Niistä Trappist-1 e planeetalla oli vain hieman enemmän happea kuin Maalla ja suurin osa sen ilmakehän kaasuista oli typpeä ja hiilidioksidia. Siellä sanottiin olevan valtavat meret. Ainoa ongelma oli, että vuosi siellä kesti vain noin seitsemän päivää.


Denmaa huvitti, kun hän ajatteli, että muutaman vuoden päästä hän olisi jo yli satavuotias. Hän oli asunut koko tähänastisen elämänsä Marsissa, eikä hän ei ollut vielä koskaan saanut hengittää raikasta ilmaa.


Kaikille ihmisille, jotka matkustivat pitkiä matkoja muille planeetoille, oli annettu rokote, joka esti ihmisten sairauksien leviämistä Trappist-1 e:hen ja planeetan sairauksien leviämistä ihmiseen. Denmakin oli saanut sellaisen ennen lähtöään.


Denma astui avaruusaseman tulevien lentojen osasta avaruusaseman pääosaan. Hän ällistyi sen nähdessään. Kaikista avaruusasemista, joilla hän oli tähän asti ollut, tämä oli suurin. Hän oli ollut Venuksessa, mutta siellä ei ollut ollut paljon nähtävää, sillä avaruusasema oli ollut pieni ja sen varustelut olivat olleet niukat. Maan avaruusasemista hän oli ollut neljällä. Ne oli kaikki rakennettu hieman vanhanaikaisesti, Maan tyyliin. Marsissa hän oli ollut vain kahdella. Ne olivat olleet kauniita, mutteivat kauhean suuria.


Avaruusasemilla, joilla hän oli käynyt, oli aina ollut liian vähän tai liian pieniä ikkunoita, mutta Trappist-1 e:n avaruusasema oli täynnä niitä. Suurista ikkunoista näkyi Trappist 1 tähtijärjestelmän planeettoja.


Trappist 1-f näytti valtavalta kelluvalta marmorikuulalta kaukaisuudessa. Ikkunoista näkyi myös Trappist 1 kääpiötähti ja kaunis Trappist 1e:n sen sinisine merineen, se olisi nyt hänen uusi kotinsa.


Hänen ohitseen kiirehti monia ihmisiä. Denma katsoi suurta holotaulua, jolla näkyivät kaikki päivän lennot. Ilmoitustaululla myös mainostettiin Trappist 1e:tä ja sen suurta ainoaa kaupunkia. Vai


‘‘Pian olen tuolla alhaalla. ‘‘Denma ajatteli.


Avaruusaseman keinotekoinen painovoima oli suuri. Ainakin 0,55 g:tä. Denma oli tottunut Marsin 4 g:hen, muttei ero ollut onneksi kauhean suuri.


Jostain kuulutettiin: ‘‘Lennot Marsiin myöhässä hiekkamyrskyn vuoksi.


Proxima Centauri boarding. ‘‘


Hänen lentonsa oli tullut vasta kello 7:26 universaalinaikaan. Universaaliaika oli sama kaikkialla universumissa, riippumatta siitä, missä oltiin. Marsissa oli ollut hänen lähdössään pieniä viivästyksiä hiekkamyrskyn vuoksi, ne olivat yleisiä siellä, joten Denma oli jo nuorena tottunut niihin.


Hän huomasi ajatuksissaan kävelleen Trappist e:lle laskeutuvien lentojen luo, sillä valtavaa alusta, jolla hän oli tullut Marsista ei oltu rakennettu palaamaan ilmakehään. Portilla oli jo lukuisia ihmisiä odottamassa alukseen pääsyä, mutta työkoppeja oli onneksi kuitenkin vielä vapaana. Suuresta ikkunasta hänen edessään näkyi loputon avaruus ja Trappist 1, punaisena loistava kääpiötähti ja sen edessä kohottautui majesteettisena kaunis turkoosina hohtava Trappist-1 e. Siellä näkyi valtavia sinisiä meriä ja punaisia metsiä, jotka olivat täynnä kaikenlaisia siellä asustavia eläimiä.


Siellä olisi hänen tuleva kotinsa, mutta lento ehtisi lähteä vasta noin tunnin päästä, joten Denmalla olisi vielä aikaa.


Hän heilautti kättään työkopin oven edessä. Kuului vaimea kilahdus, joka kertoi siitä, että maksu oli onnistunut. Työkopin ovi liukui auki. Työkopissa sai tehdä töitä rauhassa ilman, että kukaan häiritsisi. Valot menivät päälle samalla, kun ovi liukui kiinni. Sisällä oli pieni penkki ja pöytä. Hän istahti penkille.


Tunnin kuluttua Denma oli katsellut uutisia ja lukenut. Hän katsoi holotaulusta kellonaikaa, nyt hänen pitäisi lähteä. Kun Denma poistui työkopistaan, kuulutettiinkin jo, että alus, jonka olisi määrä laskeutua Trappist-1 e:lle lähtisi pian. Denma ehti alukseen, juuri kun ilmalukko aukesi. Pieni laite skannasi taas ranteessa olevan mikrosirun ja tarkisti liput sen kautta. Denma käveli ilmalukon liukuhihnaa pitkin alukseen ja etsi itselleen mukavan istuinpaikan. Matkan kuuluisi kestää noin vartti, jos kaikki menisi hyvin.


Kun kaikki vihdoin istuivat paikoillaan, alus kuulutti: ‘‘Valmiina lähtöön. ‘‘


Kuului vaimea napsahdus, kun alus irtosi aseman ilmalukosta. Aluksessa ei ollut keinotekoista painovoimaa, joten hän olisi leijunut paikaltaan, jollei turvavyötä olisi ollut. Juuri kun alus oli käynnistämässä moottoreitaan, kuului pamahdus, joka tärisytti alusta. Denma hätkähti ja vilkuili ympärilleen, vaikkei kukaan muista matkustajista tuntunutkaan kiinnittävän outoon pamahdukseen huomiota. Hetken kuluttua alus kuitenkin käynnisti moottorinsa ja aloitti matkansa kohti Trappist-1 e:tä.


Denma rentoutui ja asetti tuolinsa taaksepäin. Hänen aivoihinsa oli pitkän matkan aikana siirretty tietoja Trappist e:stä, joten hän tiesi nyt siitä tarpeeksi selvitäkseen siellä yksin. Denma tiesi myös kaiken siellä asuvista saoroksista, hän oli jopa lukenut kirjan niistä. Denma avasi kirjan hänen edessään olevalle hologrammille, päässään olevan mikrosirunsa kautta.


Kirjassa kerrottiin: ‘‘Saoros on Trappist-1 e:n yleisin eläin. Saorokset ovat erittäin älykkäitä ja ne muistuttavat hyvin paljon maata hallinneita hirmuliskoja, jotka elivät miljoonia vuosia sitten, kuitenkin…’’


Joku huudahti jotakin aluksen perältä.


Denma hätkähti ja katsoi oikealle puolelleen. Ihmiset osoittelivat ulosikkunoistaan. Denma katsoi hätääntyneenä ikkunastaan, paksua mustaa savua nousi yhdestä heidän betamoottoreistaan.


Alus kuulutti taas: ‘‘Laskeutuminen alkaa, pitäkää kiinni, saavumme Trappist-1 e planeetan ilmakehään. ‘‘


Denma painoi silmänsä kiinni ja puristi käsinojiaan.


Alus rytisi.










Osa 1.


Kaupunki










Luku 2.


Alus rytisi ja Denman polvet tärisivät hänen edessään olevaa istuinta vasten.


Tekoäly kuulutti uudestaan: ‘‘Aluksessa ilmaantuneen moottorivian takia laskeutumisesta saattaa tulla hieman pomppuinen, pitäkää kiinni. ‘‘


Denma ei voinut uskoa korviaan, juuri näin sanottiin, ennen kuin onnettomuudet tapahtuivat. Denma tiesi tarpeeksi paljon erilaisista aluksista niin, että hän tiesi liikaakin asioita, jotka saattoivat laskeutumisessa mennä pieleen. Maisema vilisi ikkunasta ohi ja alhaalla näkyi kauniita turkoosinsinisiä meriä ja pienenpieniä punaisia ruohonmättäitä, joiden ympärillä kierteli pikkuruisia saoroksia. Äkkiä heidän edessään kohottautui mahtavana kaupunki, jossa näkyi moderneja pilvenpiirtäjiä ja kasveja ja puita riippui rakennusten seinistä. Kiitorata vilisi heidän allaan, pian he laskeutuisivat, tavalla tai toisella. Denma puristi käsinojiaan yhä kovemmin.


Denma ajatteli: ‘‘Olemme aivan liian korkealla ja alus lentää liian nopeasti nopeita turvalliseen laskeutumiseen, tämä ei tule onnistumaan. ‘‘


Äkkiä aluksen keula kaartoi alas ja nousi taas viime hetkellä niin, että alus rysähtivät kiitoradalle. Muut matkustajat huudahtivat. Kuului surinaa, kun palonsammutusdrooneja lensi paikalle ja ne alkoivat kiertelemään alusta. Alus hidasti, ja rullasi portille.


Tekoäly kuulutti: ‘‘Kiitos vierailustanne ja tulkaa pian uudestaan. ‘‘


Denma ajatteli: ‘‘Joo ei, ei. Ei enää koskaan. ‘‘


Denma avasi turvavyönsä ja hoiperteli käytävään, hän halusi mahdollisimman pian ulos, sillä vaikka he olivat nyt laskeutuneet he eivät olleet vielä turvassa, sillä kone voisi, vaikka he olivat jo laskeutuneet, vieläkin räjähtää. Denma laskeutui ensimmäisenä portaita pitkin pois aluksesta. Kävellessään avararuuskenttää kohti hän vilkaisi yhtä aluksen betamoottoreista. Hänen sydämensä jätti lyönnin väliin. Moottorissa oli kymmeniä mustia viivoja, kuin raapimajälkiä. Moottori näytti vääntyneen kummallisesti, epäluonnollisesti, aivan kuin jokin oli iskeytynyt sitä päin. Yksi palonsammutusdrooneista kuulutti: ‘‘Siirry kauemmas kiitos, siirry kauemmas. ‘‘


Denma hoiperteli kauemmas aluksesta ja lähti muiden matkustajien perässä kävelemään avaruuskenttää kohti. Suuri aluksesta lähtöisin oleva savupilvi jäi hänen taakseen.


Denma ajatteli kävellessään: ‘‘Ensin kryokapseli ja nyt tämä, mitä tämä oikein tarkoittaa? ‘‘


Denma ei ollut vielä ehtinyt tottua Trappist-1 e:n voimakkaampaan painovoimaan, vaikka kryohorroksen aikana hänen kehonsa oli ehtinyt totutella suurempaan painovoimaan aluksen keinotekoisen painovoiman ansiosta.


Avaruuskentällä Denma käveli pienen, mutta kattavan turvatarkastuksen läpi. Kaikki oli rakennettu kauniisti ja modernisti Trappist-1 e:llä. Koko kenttä oli melkein pelkkää lasia ja siellä oli niin lämmin, että Denma joutui ottamaan hupparinsa pois, samalla kun hän käveli kohti tuubiasemaa. Tuubi oli biomuovista tehty ohut ja läpinäkyvä putki, joka liikkui maan alaisessa tunneliverkostossa, se syöksyi hetkessä, minne tahansa. Tuubi oli niin tehokas juuri siksi, että magneetit leijuttivat sitä niin, ettei se koskaan koskenut tunnelin pohjaa. Denma astui tuubin sisälle ja istuutui penkille. Vähän ajan päästä tuubi alkoi hurisemaan, ja se suhahti matkaan 5 g:n voimalla, joka painoi Denman kiinni hänen istuimeensa. Se oli jopa nopeampi kuin lentotaksi, joita lenteli joka paikassa. Kovasta vauhdista johtuen häntä alkoi kuitenkin pian oksettamaan.


Denma vilkaisi tuubin katosta riippuvaa holotaulua nähdäkseen millä pysäkillä hänen kuuluisi jäädä. Vielä kolme pysäkinväliä, toivottavasti hän kestäisi. Jollain tavalla Denma selvisi TrappistStreetin asemalle. Hänellä oli jo aina ollut hyvin herkkä vatsa, oli ollut onni, ettei hän ollut oksentanut.


Tuubiasema oli onneksi pieni ja Denma pääsi nopeasti ulos. Ulkona oli alkanut sataa, joten Denman oli pakko vetää takaisin hupparinsa päälle. Ilma alkoi jo kylmetä, pian syksy vaihtuisi talveen.


Sade oli ihmeellistä, Denma ei ollut vielä koskaan nähnyt mitään sen kaltaista. Hän avasi suunsa ja maistoi pieniä vesipisaroita, ne maistuivat raikkaammilta kuin mikään, mitä hän oli koskaan ennen maistanut.


Trappist-1 alkoi hitaasti painumaan horisontin taakse, joten Denma kiirehti tuubiaseman vieressä olevalle lentotaksiasemalle. Denma istui viimeiseen jäljellä olevaan lentotaksiin.


Lentotaksin tekoäly kysyi häneltä: ‘‘Määränpää? ‘‘


Denma tarkisti nopeasti mikrosirunsa kautta hänen asuntonsa osoitteen ja vastasi sitten: ‘‘Trappist street 398.’’


Lentotaksin propellit alkoivat surisemaan. Lentotaksi oli tavallinen ja väriltään harmaa, mutta se oli kuitenkin modernimpi kuin ne, joita Marsissa käytettiin. Taksin keskellä oli pieni pöytä ja sen ympärillä kaksi tuolia. Kaksi penkkiä oli sijoitettu lentotaksin kumpaankin päähän. Yksi tuulilasin eteen toinen taksin perälle. Denma istuutui tuulilasin edessä olevalle penkille. Lentotaksi ilmoitti: ‘‘Pitäkää kiinni, nousem…’’


Ulkoa kuului rysähdys. Denma käänteli vauhkona päätään nähdäkseen mistä ääni oli peräisin, se oli tullut aivan läheltä. Lentotaksi rupesi heilumaan, mutta lisäsi sitten taas tehoa propelleihinsa ja syöksähti korkeuteen. Denma katsoi tuulilasista, näkyikö ulkona mitään, mutta ikkunasta näkyi pelkkää pimeyttä. Trappist-1 oli laskenut ja sen lisäksi ulkona oli vielä myrskytuuli. Sade oli liian tiheää, ettei hän olisi voinut erottaa mitään.


Denma rentoutui penkillä ja ajatteli: ‘‘Luultavasti se oli vain jokin oksa, joka irtosi tuulen mukana. ‘‘


Hetken päästä taksi ilmoitti: ‘‘Lähestymme määränpäätämme. ‘‘


Ikkunasta näkyi valtava pyöreä talo, jossa hänen tuleva asuntonsa sijaitsisi. Sen seinistä kasvoi puita ja kasveja, jotka kurottivat korkeuteen, kasvit olivat vihreitä ja näyttivät Maasta tuoduilta. Trappist-1 e:n vapaasta luonnosta ei usein tuotu kasveja kaupunkiin, sillä niissä saattoi olla erilaisia tuntemattomia mikrobeja.


Lentotaksi rupesi hidastamaan ja se aloitti laskeutumisensa talon katolla sijaitsevan lentotaksiaseman luokse. Taksi laskeutui asemalle ja sen propellit sammuivat.


Denma painoi kämmenensä maksupisteeseen. Maksupiste otti suoraan kämmenessä sijaitsevan mikrosirun kautta hänen tililtään rahat.


Denma päätti vielä mennä tutkimaan lentotaksia tarkemmin ulkoa, ehkäpä hän näkisi jälkiä siitä, mikä oli osunut siihen. Denman järkytykseksi yhdessä roottoreista oli samanlaisia pitkiä raapimajälkiä kuin laskeutumisaluksen betamoottoreissa ja koko taksin kylki oli raavittu auki.


Denma ynnäsi mielessään: ‘‘Risteilijä, moduulialus ja nyt tämä. Tämä ei voi enää olla sattumaa. ‘‘


Denma kiirehti hissiin.


Hissi kysyi häneltä: ‘Mikä kerros? ‘‘


Denma vastasi nopeasti: ‘‘176.’’Hissi hurisi ja suhahti matkaan, eikä kestänyt hetkeäkään, kun hissi jo pysähtyi. Denma astui hissistä ulos ja käveli kapeaan käytävään, missä pienet ahkerat huoltorobotit juuri siivosivat. Hänen asuntonsa oli aivan käytävän päässä. Seinillä oli hologrammeja.


Denma asetti sormensa valkoisen liukuoven skanneriin, ovet liukuivat hänen edestään ja hän astui uuteen kotiinsa. Denma katsoi asuntoaan ihmeissään. Asunto oli samaan aikaan siisti ja kodikas, kaikki oli valkoista. Kun hän astui sisään, ja huomasi ruokasalissaan suuren puisen pöydän ja sen vieressä ruokahissin, jota kautta joka aamu Edsar- annos saapui.


Denma näki olohuoneessaan pyöreän sohvan, jonka keskellä sijaitsi toinen pöytä. Olohuoneessa oli myös hologrammitelevisio ja mukavan näköinen nojatuoli. Ruokasalin ja olohuoneen välissä oli käytävä, jonka varrella oli kolme ovea, jotka johtivat kolmeen eri huoneeseen. Käytävän varrella sijaitsi kaksi makuuhuonetta ja yksi vessa. Makuuhuoneista ensimmäisessä oli suuri sänky, ja toisessa kaksi pientä, se oli vierashuone. Huoneissa oli myös automaattiset vaatekaapit, jotka valitsisivat hänen puolestaan sen, mitä hänen kannattaisi laittaa päällensä. Vessa oli pieni, eikä siellä ollut muuta kuin vessanpönttö ja suihkutin. Suihkutin säästi litroittain vettä, sillä se suihkutti vain todella pieniä määriä puhdistavia aineita ja vettä, ja sen ansiosta ihminen oli jo hetkessä puhdas.


Denma meni olohuoneeseensa hymyillen. Asunto oli juuri sellainen, miksi hän oli sen kuvitellutkin, sillä Denma oli itse suunnitellut asuntonsa Marsista käsin yli kolme vuotta sitten.


Denman vatsa alkoi kurnimaan, sillä hän ei ollut syönyt viimeiseen kahteen kuukauteen muuta, kuin vain yhden Edsar annoksen, jonka hän oli saanut heti avaruusasemalle saavuttuaan, joten hän tilasi mikrosirunsa avulla itselleen suurimman sämpylän mitä oli.


Hetken päästä drone toikin sen jo ulkokautta ikkunassa olevaan reikään. Kun hän oli kiireesti ahminut koko sämpylän hänestä tuntui, ettei hän koskaan ollut syönyt mitään yhtä hyvää, tai ei ainakaan viimeiseen kahteen kuukauteen.


Denma heitti sämpylänsä biomuovikääreen seinässä olevaan roskakuiluun ja lähti makuuhuoneeseensa.


Denma naurahti ja ajatteli: ‘‘Minä tarvitsen nyt todella lepoa, minulla on raskas matka takana. Vaikka nukuinkin, se ei ollut rentouttavaa unta. ‘‘


Denma katsoi suuresta panoraamaikkunastaan ulkona riehuvaa myrskyä. Lopulta hän vielä laittoi taloonsa turvalukituksen päälle ja asetti talon valvontakamerat käyntiin.


‘‘Kaiken varalta. ‘‘: Denma ajatteli.


Talon tekoäly alkoi jo himmentämään asunnon valoja ja se tummensi ikkunat. Denma rojahti sängylle ja nukahti heti.


Denma heräsi outoon tunteeseen. Sellaiseen, että joku tai jokin tarkkailisi häntä. Denma makasi hiljaa sängyssään, pitäen silmänsä visusti kiinni uskaltamatta liikkua. Denma kurkotti kädellään hitaasti kohti valonkatkaisijaa. Kuului kova kolahdus olohuoneesta. Denma painoi nopealla liikkeellä valonkatkaisijaa ja katsoi ympärilleen. Mitään ei näkynyt.


Denma huokaisi ja ajatteli: ‘‘Se taisi olla vain uni, turhaan minä pelkään. ‘‘


Hän päätti mennä juomaan lasillisen maitoa, ennen kuin yrittäisi uudestaan saada unen päästä kiinni. Denma tilasi maidon ja kävi hakemassa sen ruokakuilustaan, mutta juuri, kun hän oli ottamassa lasia käteensä, hänen sydämensä oli pysähtyä. Ruokakuilun vieressä seinään oli raavittu jotakin.


Seinällä luki pitkillä verisillä viilloilla: ‘‘DENMA. ‘‘









Luku 3.


Denma katsoi kelloa kuolemanväsyneenä, se oli jo 12 Trappist-1 e:n aikaan. Pieni punainen kääpiötähti paistoi kirkkaana taivaalla, eikä eilisestä myrskystä näkynyt enää jälkeäkään. Denma ei ollut saanut nukutuksi enää sekuntiakaan sen jälkeen, kun hän oli huomannut oman nimensä raavittuna seinään. Aina kun hän ajatteli sitä, että ehkä kaikki oli sittenkin ollut pelkkää unta, seinä oli siinä muistuttamassa häntä, että se oli ollut totisinta totta. Joku oli ollut hänen kotonaan yöllä, eikä hän voinut tehdä mitään estääkseen sitä tapahtumista uudelleen ja jos hän puhuisi tapahtuneesta kenellekään, kuka uskoisi häntä?


Denma mietti: ‘‘Kuka on voinut tehdä tuon? Olisin huomannut heti, jos joku olisin tullut sisään ja sen lisäksi minulla oli asunnon turvalukitus koko yön yli päällä. ‘‘


Denma oli päättänyt tarkistaa kaikki mahdolliset piilopaikat koko asunnossaan, ja hän oli jopa koputellut seiniään tarkistaakseen, ettei niiden sisään ollut kätkettynä salaista huonetta. Valvontakameroiden tallenteista ei ollut ollenkaan apua, sillä niissä ei näkynyt mitään, mutta kummallisinta oli, että jossain vaiheessa yötä kaikkien valvontakameroiden virta loppui samaan aikaan, ilman mitään luonnollista syytä.


Denma hieroi silmiään ja joi Edsarannoksensa, se auttaisi pitämään häntä hereillä. Sitten hän peseytyi, hampaita hänen ei onneksi täytynyt pestä, sillä Edsar puhdisti ne.


Denma kävi nopeasti suihkuttimessaan, peseytyi ja puki sen jälkeen puhtaat vaatteet päälleen.


Denma ajatteli suihkun jälkeen virkeämpänä: ‘‘Ehkäpä minä sittenkin kuvittelin osan. Pitkä aika kryohorroksessa voi aiheuttaa hallusinaatioita ja ehkäpä joku oli vain raapinut tuon viestin tuohon aikaisemmin pelotellakseen minua, ja minä vain näin outoa unta ja kuvittelin, että minun nimeni seinällä liittyisi jotenkin siihen. ‘‘


Kävellessään ajatuksissaan asunnossaan ympäriinsä, hän huomasi, että hänen eteisessään oli kymmeniä laatikoita, joissa oli hänen tavaroitaan, äkkiä Denma jäykistyi.


‘‘ Mitä jos se, joka raapi minun nimeni seinään tuli sisälle juuri silloin, kun minun tavarani tuotiin avaruuskentältä? ‘‘


Denma käveli hetken ympäriinsä, mutta ajatteli sitten: ‘‘Ei, se on mahdotonta, minä näin pelkkää unta, ei minulla ole mitään hätää. ‘‘


Denma päätti katsoa nopeasti, mitä eteisen laatikoissa oli ja hän alkoi heti järjestelemään niitä. Hänellä oli jopa vanhanaikaisia Maan kirjoja, jotka koostuivat yhteen liimatuista paperiliuskoista, joissa oli kirjoitusta painettuna musteella.


Denma nosti muutaman kirjan pieneen hyllyyn, sitten hän tarkisti vielä mitä muuta laatikoissa oli. Denma katsoi loputkin tavaransa läpi, niiden seassa oli vaatteita ja hologrammeja. Hän päätti järjestellä tavarat heti ja onneksi siinä ei kestänyt pitkään. Jo hetken päästä hän oli valmis ja hän vain heitti tyhjät laatikot roskakuiluun. Denma päätti lähteä lyhyelle kävelylle puistoon toivoen, että se auttaisi häntä selvittämään hänen ajatuksensa.


Hänellä olisi enää kaksi päivää lomaa jäljellä. Denman pitäisi jo alkaa valmistella itseään töitään varten. Täällä hän pääsisi varmasti tutkimaan planeetan yleisimpiä ja älyllisimpiä olentoja, saoroksia.


Denma ajatteli: ‘‘Mitä jos se, joka oli minun asunnossani yöllä, on sama olento, josta näin unta, kun olin kryohorroksessa? Ei, se on mahdotonta, ei uneni voinut olla totta. ‘‘


Hän käveli ulos suuresta pyöreästä talosta, jossa hänen asuntonsa sijaitsi, ja lähti kävelemään puistoon. Melkein kaikki puut, jotka olivat siellä, oli tuotu kaukaa Maasta.


Denma hätkähti, kun pieni otus livisti hänen jalkojensa juuresta, se oli sirko. Ne olivat kuin rottia, söivät roskia ja olivat riesana kaupungissa. Niitä oli jo aivan liikaa ja saorokset olivat ainoita, jotka söivät niitä. Pieniä liitäjiä lensi yläilmoissa, liitäjät olivat tummia otuksia, jotka olivat yltä päällä tuuhean karvan peitossa, joka suojeli niitä kylmyydellä niistä korkeuksissa, missä ne lentelivät. Ne pystyivät lentämään päivätolkulla tauotta. Ne vain hetkeksi laskeutuivat kerätäkseen voimia ja nousivat sitten taas ilmaan.


Kaupunki oli suojattu saoroksilta, jotka hallitsivat suurinta osaa planeetasta. Saorokset olivat kaiken syöjiä, vaikka ne söivätkin pääasiassa lihaa. Hän käveli vielä vähän matkaa, puistossa oli paljon penkkejä. Ulkona alkoi olla viileää ja Denma huomasi, että Trappist-1 e:n seitsenpäiväisen vuoden talvi alkoi lähestyä.


Denma ajatteli kokemiaan asioita: ‘Eli ensimmäisen kerran näin unta jonkinlaisesta olennosta risteilijässä, vaikka kryohorroksen aikana ei kuuluisi nähdä unia. Koko kryokapselini oli tuhottu ja verta oli sen ympärillä, mutta missään ei ollut merkkiäkään siitä, kuka oli tehnyt sen.


‘‘Denma jatkoi miettimistään: ‘‘Sen jälkeen pieni alus, joka laskeutui tänne, melkein räjähti, koska joku oli raapinut sen moottorin rikki. Myöhemmin lentotaksini melkein putosi asemalta, koska jokin painava kuormitti sitä ja taas siinä oli samanlaisia jälkiä ja nyt asuntooni on raavittu nimeni. Mitä jos se olento, josta näin unta, on siis oikeasti olemassa ja se seuraa minua? Mutta miksi se tekisi sellaista? ‘‘


Denma käveli pitkään puistossa ympäriinsä toistaan koko ajan samoja asioita ja tullen koko ajan samaan johtopäätökseen. Sen oli ollut pakko olla pelkkä uni. Kun Denma pääsi asunnolleen alkoi jo hämärtää, sillä päivä oli lyhyt Trappist-1 e:llä, itse asiassa se oli vain noin puolet Marsin päivästä.


Denma käveli takaisin asunnolleen ja päätti laittaa lakanan siihen sen kohdan eteen, johon hänen nimensä oli raavittu.


Sen tehtyään Denma katsoi holotelevisioltaan uutisia, niissä kerrottiin vain muutaman saoroksen olevan muurien ympärillä, mutta vaaraa ei ollut. Niitä ei oltu nähty kaupungin sisällä vuosiin.


Lopulta Denma laittoi hologrammin pois ja meni nukkumaan.


Denma sai unen vasta myöhään, sillä hän mietti taukoamatta olentoa.


Denma heräsi taas yöllä outoon tunteeseen, mutta tällä kertaa erilaiseen, sellaiseen että jokin kutsuisi häntä. Hän nousi ylös sängystään ja tarkisti koko asuntonsa läpi. Kun hän oli varma, ettei kukaan ollut asunnossa hän meni ulos parvekkeelle. Trappist-1 d loisti kirkkaana taivaalla.


Parvekkeella ei näkynyt mitään. Hän havahtui outoon kirkunaan. Kokonaan tummiin pukeutunut hahmo teki jotain kaupungin portilla, joka erotti kaupungin muusta maailmasta. Portti naksahti auki. Hahmon pää kääntyi ja sen keltaisina loistavat silmät katsoivat suoraan häneen.


Denma käännähti nopeasti ympäri ja syöksähti salamana takaisin sisälle.









Luku 4.


Denma heräsi sireenien ulvontaan. Denma muisteli yön tapahtumia, tummasta hahmosta, joka oli tehnyt jotakin kaupungin porteilla.


Hän haukotteli ja ajatteli: ‘‘Ainakin sain tänä yönä hyvät yöunet. ‘‘


Denma nousi ylös ja meni katsomaan parvekkeelta, mitä tapahtui. Oli vielä aikainen talviaamu. Denma katsoi huurteiselta parvekkeelta alas. Hän oli kiljaista ihmetyksestä, kun hän näki, että jostain nousi sakeaa savua. Suuressa pilvenpiirtäjässä suoraan Denman kotia vastapäätä paloi ja erään suuren toimistorakennuksen katto oli puoliksi romahtanut. Denman pään yli lensi muutama sammutusdrone, jotka menivät taistelemaan tulta vastaan. Pienet dronet yrittivät uskaliaasti sammuttaa tulta. Hän katsoi tarkemmin rakennusten taakse.


Denma henkäisi: ‘Kaupungin muuri on murtunut. ‘‘


Kaupungin turvamuurissa oli valtava reikä.


Denma ajatteli: ‘‘Voisin vaikka vannoa, että saorosten oli määrä tuhota tämä rakennus. Luulen, että se olento, joka päästi saorokset sisään on sama, kuin se, joka on seurannut minua aluksesta asti. Luultavasti se päästi ne tarkoituksella vapaaksi, jotta ne voisivat hoidella minut, tai toinen selitys on vain, että olen mielisairas ja joku tekee sadistisia piloja kustannuksellani, vaikken uskokaan siihen, että kukaan ihminen on tämän takana, mutta miten se olento sai ohjattua saoroksia? ‘‘


Denma tajusi, että uutisissa kerrottaisiin varmasti saoroksista, ja ehkä oli jopa valvontakameratallenteita, jotka näytettäisiin uutisissa. Hän syöksyi sisälle ja käynnisti hologrammitelevision.


Uutisissa kerrottiin: ‘‘Käsittämättömällä tavalla osa saoroksista on jollain tavoin päässyt sisälle kaupunkiin. Saorokset eivät ole vuosiin olleet vihamielisiä ihmisille, miksi nyt? Joidenkin mukaan tämä näyttää siltä, että joku olisi ehdoin tahdoin päästänyt saorokset sisälle kaupunkiin, mutta sille ei ole vielä saatu varmoja todisteita. Onneksi kukaan uhreista ei ole menehtynyt, suurimmalla osalla oli vain pieniä vammoja, ja vain murtoosa on kriittisessä tilassa sairaalassa.


Denma henkäisi ääneen: ‘‘Muutkin näkivät sen olennon, joka päästi saorokset sisään, en siis ole hullu. ‘‘


Mies rykäisi ja piti pienen tauon: ‘‘Pian näette turvallisuusministeriön droonin ottaman videon saorosten hyökkäyksestä kaupunkiin. Uutisissa näytettiin video, jossa valtavat oliot, jotka muistuttivat sukupuuttoon kuolleita dinosauruksia, rynnivät avoimesta portista sisään ja tuhosivat samalla suuren osan muuria ja kaksi rakennusta. Joillakin saoroksista oli turkki ja höyhenet. Joillakin taas oli ruskeankeltainen iho ja terävät kynnet, sarvet ja torahampaat.


Denma katsoi uutiset loppuun, vaikkei niissä enää kerrottukaan mitään tärkeää.


Denma käveli pöydän luo ja joi muutaman tipan Edsaria.


Hän mietti: ‘‘Voisin mennä katsomaan sitä kohtaa, josta portti avattiin, ehkäpä siellä olisi joitakin vihjeitä siitä olennosta, joka avasi portin. ‘‘


Hän laittoi lämpöpaidan päälle, paita oli aina juuri sopivan lämpöinen ja sääteli lämpöään sen mukaan, kuinka kylmä ulkona oli.


Hissin ikkunasta hän näki savukiehkuroita, mutta tuli oli selvästi jo sammunut, vaikka dronet vieläkin suihkuttivat vettä. Sireenienkin ulvonta oli loppunut.


Kun hän pääsi perille, hän huomasi valtavan tuhon, ja sen kuinka lähellä hänen omaa asuntoaan kaikki oli tapahtunut. Ne olisivat voineet aivan yhtä hyvin tuhota hänen kotinsa. Denma katseli pelastusdroneja, jotka hoitivat haavoittuneita, jopa lentoambulansseja näkyi ja poliiseja. Joka puolella oli palaneita ja hiiltyneitä puunpätkiä.


‘‘Hirveä viimeinen lomapäivä. ‘‘: Denma ajatteli.


Denma huomasi miehen, joka seisoi taaempana kuulustelemassa silminnäkijöitä. Mies huomasi hänet, ja käveli häntä päin.


Hän kysyi Denmalta: ‘‘Olitko täällä, kun Saorokset hyökkäsivät? ‘‘


‘‘En ollut, asun kauempana, mutta näin yöllä sen, kun jokin olento avasi portit. ‘‘: Denma vastasi nopeasti.


Mies kysyi: ‘‘Hyvä, voisitko kertoa kaiken, mitä näit. ‘‘


Denma kertoi vain viime yön tapahtumista, mutta päätti pitää olennon keltaisten silmien tuijotuksen omana tietonaan.


Mies sanoi: ‘‘Moni muukin, on sanonut samaa kuin sinä, mutta missään ei ole mitään jälkiä. Tämä on uskomatonta, tavallisesti saorokset ovat rauhanomaisia eläimiä, en voi ymmärtää, miksi ne tekisivät jotakin tällaista.


En olekaan vielä esittäytynyt: Mies ojensi hänelle kätensä.


‘‘Nimeni on Raèx Sin. ‘‘: Mies kätteli Denmaa.


Raèx kertoi: ‘‘Tutkin elämää tällä planeetalla ja olen erikoistunut saoroksiin, ja niiden käyttäytymiseen. Ne ovat niin mielenkiintoisia siksi, että ne ovat kehittyneet hyvin samanlaisesti, kuin Maapallon vaaralliset hirmuliskot miljoonia vuosia sitten. Maapallolla ja Trappist- 1 e:llä on hyvin paljon yhteistä. Trappist-1 e muistuttaa hyvin paljon Maapalloa 200 miljoonaa vuotta sitten. ‘‘


Denma vastasi: ‘‘Se kuulostaa mielenkiintoiselta, nimeni on Denma Yusfa, mukava tavata. Elin lapsuuteni Marsissa ja saavuin eilen tänne, aloitan työni huomenna SpaceLifen tutkijana. ‘‘


‘‘Olet siis uusi, nykyään tänne tuleekin aina vain enemmän ihmisiä. ‘‘:


Raèx sanoi.


Denma naurahti: ‘‘Ainakin täällä vaikuttaa olevan paljon jännittävämpää, kuin Marsissa. ‘‘


Raèx naurahti: ‘‘Niinpä, minä saavuin tänne, kun olin 5-vuotias, en ole koskaan ollut oikeastaan missään muualla. ‘‘


Vieras nainen huusi jotakin Raèxille kauempaa.


Raèx sanoi: ‘‘Minun pitää nyt mennä, ota tästä minun numeroni, niin voit soittaa, jos mieleesi tulee vielä jotakin muuta siitä olennosta. ‘‘


Denma otti Raèxin numeron ja päätti lähteä katsomaan murtunutta osaa muurista, vaikka Raèx olikin kertonut, ettei sieltä ollut löytynyt mitään.


Päästyään murtuneelle muurille Denma joutui pettymään, sillä koko alue oli laitettu pienellä nauhalla kiinni sadan metrin säteellä portista ja sitä oli vartioimassa droneja. Denma mietti hetken, että menisi siltikin suljetulle alueelle, mutta päättikin lopulta palata takaisin kotiinsa. Hänen olisi turha hankkia ongelmia.


Denma ajatteli: ‘‘Jos he saisivat minut kiinni sieltä, he saattaisivat luulla, että minulla on jotakin tekemistä tämän kaiken kanssa, niin kuin minulla luultavasti onkin. ‘‘


Denma päätti vielä kävellä kotiinsa puiston kautta.


Hissin ikkunasta hän näki, että raunioista ei noussut enää ollenkaan savua, ja enää muutama drooni kierteli ilmassa tarkistamassa aluetta, kun hän pääsi kotiinsa kello oli jo kolme.


Asunnossaan Denma päätti tarkistaa, oliko hänen perheensä lähettänyt hänelle mitään viestejä, nyt kun hän oli päässyt perille uuteen kotiinsa. Hän asetti piilolinssit silmilleen, ne olivat hyödylliset, niillä näki ympäristön, mutta pystyi myös tekemään muita asioita samaan aikaa. Ainoa ongelma oli, että Denman silmät ärsyyntyivät niiden pitämisestä helposti. Denma huomasi yhden viestin äidiltään ja yhden isoveljestään Kraxilta. Hän klikkasi äitinsä viestiä. Nauhoite ilmestyi hänen eteensä.


Äiti sanoi: ‘‘Hei Denma, nyt olet vielä syvässä horroksessa, mutta kun saat tämän, olet jo varmasti päässyt uuteen kotiisi. Toivottavasti sinulla on kaikki hyvin siellä ja viihdyt uudessa kodissasi ja työssäsi. Muista kuitenkin olla varovainen, et voi tietää mitä hiippareita siellä liikkuu. ‘‘


Hänen äitinsä puhkesi hermostuneeseen nauruun.


Denman äiti jatkoi: ‘‘Joka tapauksessa, et voi olla liian varovainen ja ilmoita vain, jos huomaat jotakin erikoista. Toivottavasti viihdyt siellä. Pusuja. ‘‘


Denma istui alas sohvalle ja mietti: ‘‘Mitä äiti tarkoitti tuolla, ei kai hän…. Ei tietenkään, ei hän seinästä voinut tietää, hän oli vain huolehtiva. ‘‘


Denma vastasi nopeasti viestiin: ‘‘Hei äiti, pääsin hyvin perille. Toivottavasti siellä menee kaikki hyvin. Aloitan työni huomenna ja voin sitten kertoa enemmän. ‘‘


Hetken päästä Denma avasi veljensä Kraxin viestin. Krax ilmestyi hänen eteensä: ‘‘Hei Denma! Toivottavasti kaikki menee hyvin siellä uudessa kodissasi. Minulla on täällä kaikki hyvin, löysimme eräältä planeetalta Joutsenen järjestössä hyvin paljon apinoita muistuttavia eläimiä. Lennämme planeetalta toiselle etsimässä älyllistä elämää, tämä paikka vaikuttaa hyvin lupaavalta. Sinä varmasti pääset tutkimaan siellä myös saoroksia. Muista sitten kertoa minulle kaikki niistä. Hei hei. ‘‘


Denma vastasi viestiin ja kertoi Kraxille kaiken saorosten hyökkäämisestä kaupunkiin ja uskalsi jopa kertoa hahmosta, jonka oli nähnyt yöllä kaupungin porteilla.


Denma lähetti viestin ja ajatteli: ‘‘Ehkäpä Krax tietää mikä se olento voisi olla. ‘‘


Denma meni ikkunan ääreen, ulkona enää muutama drooni. Kaukana kaupungin toisessa päässä näkyi korkea pilvenpiirtäjä nimeltä SpaceLife laboratoriot. Siellä hän aloittaisi huomenna työnsä.


Denma ajatteli: ‘‘Minun kannattaa valmistautua huomiseen työpäiväni. ‘‘


Hän tilasi nettikaupasta työtarvikkeita, joita hän tarvitsisi ja koska he tutkisivat luultavimmin saoroksia hän päätti vielä lukea lisää niistä, jotta voisi aloittaa kunnolla työnsä.


Jo muutaman minuutin päästä drone toi paketin hänen työtarvikkeillaan. Hän maksoi paketin ja avasi sen. Siellä oli hologrammi tabletti, muistiinpanoja varten. Pieni laukku ja joitakin tutkimusvälineitä. Denma laittoi työtavaransa valmiiksi laukkuun ja peseytyi.


Pian asunnon valot himmenivät, kun ulkona alkoi tulla pimeää. Ulkona Trappist-1 d täytti suuren osan taivaasta ja loisti punaista valoaan. Sinä iltana Denma laittoi turvalukituksen ja turvakamerat päälle, äitinsä kehotuksesta, vaikka epäili, etteivät ne kuitenkaan pysäyttäisivät olentoa. Hän ei voinut estää itseään ajattelemasta, että hänen äitinsä tietäisi jotakin olennosta, mutta lopulta hän kuitenkin nukahti.









Luku 5.


Denma heräsi kuolemanväsyneenä. Hän oli nähnyt painajaista, siitä että tummiin pukeutunut olento avasi kaikki kaupungin portit ja saorokset hyökkäsivät ja tuhosivat koko kaupungin. Uni oli tuntunut niin oikealta, että Denman oli ollut pakko mennä katsomaan, etteivät saorokset olleet todella hyökänneet. Olentoakaan ei ollut näkynyt koko yönä, mikä rauhoitti Denmaa. Denma käveli väsyneenä olohuoneeseensa ja otti huikan Edsaria. Denma vilkaisi kelloa.


‘‘Puoli kymmenen. ‘‘: Hän mutisi.


‘‘Puoli kymmenen! ‘‘: Hän huudahti.


Tänään hänellä olisi hänen ensimmäinen työpäivänsä Trappist-1 e:llä ja hän oli hyvää vauhtia myöhästymässä.


Denma syöksyi makuuhuoneeseensa, puki hetkessä vaatteensa päälle, nappasi työtavaransa pöydältä ja juoksi käytävään.


Denma vilkaisi kelloa ja ajatteli: ‘‘Minun täytyy ehtiä työpaikalleni 20 minuutissa. ‘‘


Hän hakkasi hissin varausnappia ja odotti tyytymättömänä sen saapumista.


Minuutin päästä Denma karjaisi: ‘‘Miksi se ei tule? ‘‘


Denma odotti vielä kaksi minuuttia ja lähti sitten juoksemaan paloportaita pitkin alas.


Hän hyppi viisi porrasta kerrallaan.


Denma ähkäisi muutaman kymmenen kerroksen jälkeen: ‘‘Enää muutama kymmen kerrosta. ‘‘


Kun Denma pitkän ajan jälkeen vihdoin pääsi kokonaan alas, hän oli yltä päältä hiessä ja melkein kaatui oven eteen lattialle.


Puolimatkassa puistoa Denma äkkiä muistikin: ‘‘Olisin voinut ottaa lentotaksin oman kotini katolta, minun olisi pitänyt vain kiivetä kolme kerrosta ylös eikä niin montaa alas. ‘‘


Hän huohotti ja potkaisi puuta vihaisena, jalasta kuului kova rusahdus, kun se taittui puuta vasten.


‘‘Se murtui’’: Denma vikisi.


Hän näki noin kilometrin päässä tuubiaseman. Denma katsoi kelloa ja ajatteli: ‘‘Viisi minuuttia, minä ehdin’’


Denma lähti hoipertelemaan kohti tuubiasemaa ja ehti sinne alle kolmessa minuutissa.


Denma ryömi hissiin ja ehti viime hetkellä hypätä tuubiin, ennen kuin sen oven sulkeutuivat. Denma huokaisi helpotuksesta, kunnes hän huomasi, että hänen laukkunsa oli jäänyt tuubin eteen laiturille.


Denma huusi: ‘‘Laukkuni jäi ulos. Pysäyttäkää tuubi. ‘‘


Joku huusi Denmalle: ‘‘Hiljaa nyt. ‘‘


Denma huokaisi ja meni istumaan.


Denma oli, tainnut torkahtaa hetkeksi, sillä kun hän katsoi ympärilleen, tuubissa ei näkynyt ketään. Denma vilkaisi kelloa, siinä luki 10:20.


Denma raapi päätään ja ajatteli: ‘‘Juurihan kello oli 10:28. ‘‘


‘‘Ehkä kello on rikki’’: Denma mietti.


Hän jäisi seuraavalla pysäkillä.


Kun hän nousi tuubista, hän oli ihmeissään, koko asema oli yhtä tyhjä kuin tuubi.


Denma mietti ihmeissään: ‘‘Missä kaikki ovat, onko koko kaupunkiin iskenyt jokin sairaus, jonka takia, kaikki ovat karanteenissa? ‘‘


Kun Denma astui asemasta ulos, oli selvää, miksei ketään ollut näkynyt. Ulkona oli täysin pimeää. Kellon oli siis pakko olla 10:20 illalla, eikä aamulla. Denma oli nukahtanut ja vahingossa nukkunut kellon ympäri.


‘‘Mahdotonta, olen nukkuessani kiertänyt vahingossa koko Trappist-1 e:n. Minut erotetaan, kun en edes tullut töihin ensimmäisenä työpäivänäni. ‘‘: Denma nyyhkäisi.


Denman katse osui suuriin kirjaimiin rakennuksessa. SpaceLife, niissä luki.


Denma henkäisi: ‘‘Voin ehkä vielä ehtiä selittää kaiken. ‘‘


Denma lähti hölkkäämään kohti suurta rakennusta, aulassa ei näkynyt ketään. Hän meni kysymään apua tiskin takana olevalta pieneltä palvelurobotilta.


‘‘Miksei täällä ole ketään’’: Denma kysyi.


Palvelurobotti vastasi: ‘‘Koko rakennus on suljettu tämän päivän ajaksi remontin takia. ‘‘


Denma huudahti: ‘‘Mitä, miksei minulle ole kerrottu tästä mitään? ‘‘


Palvelurobotti kertoi: ‘‘Kaikille työntekijöille on kyllä lähetetty etuajassa viesti. ‘‘


Denma kiitti robottia ja lähti ulos rakennuksesta. Nyt, kun Denma tarkemmin ajatteli, hän olikin lukenut eilen illalla jotakin remontista, mutta oli luullut sen olevan mainos ja oli lähettänyt sen suoraan roskapostin.


Denma huokaisi: ‘‘Tämä on sitten niitä päiviä, kun ei olisi pitänyt edes herätä. ‘‘









Luku 6.


Seuraavana aamuna Denma heräsi herätykseen kello kahdeksan.


Denma ajatteli: ‘‘Tänään en ainakaan tule myöhässä. ‘‘


Denma pukeutui nopeasti ja otti uudet työtavaransa, hän oli tilannut uudet hävitettyään vanhansa. Hän tilasi hissin ja ehti jo pelätä, ettei se tulisi, kun äkkiä ovet aukesivatkin. Denma istui alas. Ikkunasta näkyi, että koko osa, joka oli joutunut saorosten hyökkäyksen uhriksi oli muutettu valtavaksi rakennustyömaaksi ja oli jo osittain korjattu.


Tekoäly kysyi: ‘‘Kerros? ‘‘


Denma vastasi: ‘‘Lentotaksiasemalle kiitos. ‘‘


Hissi suhahti matkaan ja oli hetken päästä jo katolla, jossa lentotaksiasema sijaitsi. Denma astui hissistä ja ehti juuri nähdä lentotaksin, joka oli laskeutumassa. Aseman lattia oli harmaa ja siinä oli neljä paikkaa lentotakseille. Jokaisessa neljässä kulmassa kasvoi yksi palmu. Denma käveli aseman poikki ja istui yhteen vapaista takseista.


Hän sanoi taksia ohjaavalle tekoälylle: ‘‘SpaceLife laboratoriolle kiitos. ‘‘


Taksin roottorit alkoivat surista.


Tekoäly vastasi: ‘‘Olemme perillä 17 minuutin sisällä. ‘‘


Denma istahti taksin siniselle penkille, sitten taksi suhahti matkaan. Lentotaksi oli ollut ulkoa valkoinen ja siinä luki punaisella AirKopter. Taksin lattia oli musta, ja siinä oli kaksi sinistä penkkiä vastakkain. Keskellä oli kapea pöytä. Taksin etuosassa oli kaksi tuolia, jotka olivat valkoisesta biomuovista. Tuulilasista näkyivät kaupungin kaikki rakennukset ja myös muurin korjaustyöt.


Denma pani merkille, että suurimmalla osalla taloista oli aurinkopaneeleita, joita hän ei ollut aikaisemmin huomannut. Hän näki myös kauempana kaupungin ulkopuolella suuria tuulimyllyjä. Denma mietti outoa olentoa, joka oli luultavasti ollut hänen kotonaan, sen lisäksi, että se oli päästänyt saorokset kaupunkiin.


Denma ajatteli: ‘‘On mahdotonta, että äiti tiesi siitä olennosta, mutta miksi hän sitten neuvoi minua pitämään asuntoni lukittuna, kyllä hänkin tietää, että tämä on turvallisin alue monen parsekin päässä. ‘‘


Denma mietti koko matkan, kunnes tekoäly keskeytti hänen ajatuksensa.


‘‘Laskeudutaan SpaceLife laboratorion lentotaksiasemalle, kentälle 9.’’


Denma näki allaan valtavan lentotaksiaseman. Alhaalla näkyi kuusi lentotaksia. Kenttä oli harmaa betonista rakennettu alusta. Siellä oli joitakin pensaita ja puita ruukuissa.


Taksi laskeutui pehmeästi maahan. Denma painoi sormensa mikrosirun skanneria vasten ja maksoi taksin.


‘‘Toivottavasti tämä ei maksa liikaa, minulla ei ole varaa tuhlailla. ‘‘:


Denma mietti.


Denma astui taksista ulos ja käveli ripeästi pyöreään läpinäkyvään hissiin. Niitä oli viisi ja hän otti niistä kolmannen. Hän painoi sormensa hissin skanneria vasten. Hissi tunnisti hänet työntekijäksi ja vei hänet hetkessä oikeaan kerrokseen. Denma astui hissistä käytävään, jolla oli molemmilla puolilla videoita ja uutisia avaruuden älyllisestä elämästä ja SpaceLifen onnistumisista.


Denma mutisi itsekseen: ‘‘Minun pitää löytää huone 14.’’


Denma katsoi seiniä, ne olivat ruskeat. Koko käytävä oli ympyrän muotoinen.


Denma ajatteli: ‘‘Ajatella, jos nyt vielä eksyisin tänne. ‘‘


Ajatuksissaan Denma törmäsi noin 30-vuotiaaseen mieheen, jolla oli oranssit hiukset. Miehellä oli päällä vihreän värinen huppari ja värikkäät housut.


Mies ähkäisi nenäkkäästi: ‘‘Etsitkö jotakin? ‘‘


Denma pahoitteli: ‘‘Anteeksi kovasti, etsin huonetta 14, satutko tietämään, missä se on? Tämä on ensimmäinen päiväni täällä. ‘‘


Mies kysyi: ‘‘Oletko sinä se uusi Marsista? ‘‘


‘‘Kyllä olen. ‘‘: Denma vastasi.


Mies nyökkäsi: ‘‘Sinua tässä juuri etsinkin. Kuulut minun tiimiini, muista että täällä pitää tehdä kaikki tarkasti tai saatat vahingossa levittää jotakin kaasua, joka tappaisi meidät kaikki. ‘‘

